பதாகையின் தொடர்ந்து வந்துகொண்டிருக்கும் ‘சம்பவம்’ சிறுகதையில் இவ்வாரம் ஒரு மாறுதலாக மாயக்கொண்டானின் மர்ம நாவலை பற்றி மித்யா எழுதுகிறார். மூலப்பிரதியை விட வாசகப்பிரதி படு த்ரில்லாக போகிறது. நாவலில் இடம்பெறும் சம்பவததை சுற்றியே தன்னுடைய அவதானிப்பை முன் வைக்கும் மித்யா, இறுதிவரை அந்த சம்பவம் நிகழ்ந்ததா என்று தெளிவாக குறிப்பிடாமல் நாவலின் மர்மத்தை இன்னும் ஒருபடி அதிகரிக்க வைத்துவிட்டார். வரும் வாரங்களில் மாயக்கொண்டானின் நாவலையும் பதாகையில் வெளியிடுவார்களா என்று பதைபதைப்போடு எதிர்பார்க்கிறோம்.